ଜଗତସିଂହପୁର, ଅଗଷ୍ଟ ୬(ଲୋକାଲ ୱାୟାର); କାଳିଆ ସହାୟତା ରାଶି ଫେରାଇବାକୁ ସରକାରୀ ବିଜ୍ଞପ୍ତି ଜାରି ହେବା ପରେ ଚାଷୀମାନେ ବିବ୍ରତ ହୋଇ ପଡିଛନ୍ତି ।
ମହାଜନ ଠାରୁ ହାତଉଧାରି ନେଇ ଧାନ ଚାଷ କରିଛି । କାଳିଆ ଯୋଜନାରେ ସହାୟତା ପାଇଁ ଆବେଦନ କରିନଥିଲେ ବି ଗତବର୍ଷ କାଳିଆ ଯୋଜନାରେ ୫ ହଜାର ଟଙ୍କା ମିଳିଥିଲା ।
ଗତ ବିଧାନସଭା ନିର୍ବାଚନ ବେଳେ ଚାଷୀଙ୍କୁ ଆକର୍ଷିତ କରିବାକୁ କାଳିଆ ସହାୟତା ଦିଆଯାଇଥିବା କହିଛନ୍ତି ଜଗତସିଂହପୁର ବ୍ଲକ ମଣ୍ଡାସାହି ଗାଁର ୭୦ ବର୍ଷୀୟ ଗୋପୀନାଥ ମହାରଣା ।
ରାସନ କାର୍ଡ ଥିବାରୁ କାଳିଆ ଯୋଜନାରେ ସହାୟତା ପାଇବାକୁ ମୁଁ ଯୋଗ୍ୟ । ଗତବର୍ଷ ମିଳିଥିବା କାଳିଆ ଟଙ୍କା ଚାଷବାସରେ ଖର୍ଚ୍ଚ କରିଥିଲି । ହେଲେ ଏବେ କାଳିଆ ଟଙ୍କା ଫେରାଇବାକୁ ବିଜ୍ଞପ୍ତି ମୋ ପ୍ରତି ଅନ୍ୟାୟ ।
କୌଣସି ସହାୟତା ମିଳି ନଥିବା ବେଳେ ଫେରାଇବାକୁ ବିଜ୍ଞପ୍ତି ମୋତେ ଆଶ୍ଚର୍ଯ୍ୟ କରିଛି ବୋଲି ଚାନ୍ଦପୁର ଗାଁର ସରକାରୀ କର୍ମଚାରୀ ଦୈତାରୀ ରଥ କହିଛନ୍ତି ।
ହେଲେ ଏବେ ଟଙ୍କା ଫେରାଇବାକୁ ସେମାନଙ୍କୁ ନୋଟିସ ଜାରି ହେବା ଦୁର୍ଭାଗ୍ୟଜନକ । ଯୋଗ୍ୟ, ଅଯୋଗ୍ୟ ଚୟନ କରିଥିବା ଅଧିକାରୀଙ୍କ ଠାରୁ ଅର୍ଥ ଆଦାୟ ହେବା ଉଚିତ ବୋଲି ବିରିଡ଼ି ବ୍ଲକ ଉତରଶାସନ ପଞ୍ଚାୟତର ସରପଞ୍ଚ ଶିଳ୍ପା ସାହୁ କହିଛନ୍ତି ।
କରୋନା ମହାମାରୀ ବେଳେ ମାସକ ମଧ୍ୟରେ କାଳିଆ ଟଙ୍କା ଫେରାଇବା ନୋଟିସ ଜାରି ହେବାରୁ ଚାଷୀମାନେ ଆତଙ୍କିତ ହୋଇ ପଡିଛନ୍ତି । ତେଣୁ ତୁରନ୍ତ ବିଜ୍ଞପ୍ତି ପ୍ରତ୍ୟାହାର କରିବାକୁ ଦାବି ହୋଇଛି ।
ସରକାରୀ ଚାକିରି, ଆୟକର ଦାତା, ୫ ଏକରରୁ ଅଧିକ ଜମି, ରାସନ କାର୍ଡ ନଥିବା ଭଳି ମାନଦଣ୍ଡକୁ ବିଚାର କରି ୩୨୪୦ ଅଯୋଗ୍ୟ ଚାଷୀଙ୍କୁ ବିଭାଗ ନୋଟିସ ଜାରି କରିଛି ।
ଏଥିରୁ ଜଗତସିଂହପୁର ବ୍ଲକରେ ୩୭୫, ନାଉଗାଁ ବ୍ଲକରେ ୨୦୩, ବାଲିକୁଦା ବ୍ଲକ ୫୨୯, ବିରିଡି ବ୍ଲକ ୨୮୨, ରଘୁନାଥପୁର ବ୍ଲକ ୩୧୩, ତିର୍ତ୍ତୋଲ ବ୍ଲକ ୪୬୮, କୁଜଙ୍ଗ ବ୍ଲକ ୬୮୪ ଓ ଏରସମା ବ୍ଲକରେ ୩୮୧ ଚାଷୀ ଅଛନ୍ତି ।
ଗତବର୍ଷ ପ୍ରଥମ ଓ ଦ୍ୱିତୀୟ ପର୍ଯ୍ୟାୟରେ ୧.୧୯ ଲକ୍ଷ ଚାଷୀଙ୍କୁ କାଳିଆ ଯୋଜନାରେ ଆର୍ଥିକ ସହାୟତା ପ୍ରଦାନ କରା ଯାଇଥିଲା ।
ରାସନ କାର୍ଡ ଓ ଅନ୍ୟ ଯୋଗ୍ୟତାକୁ ବିଚାରକୁ ନେଇ ବିଭାଗ ୩୨୪୦ ଅଯୋଗ୍ୟ ଚାଷୀଙ୍କୁ ନୋଟିସ ଜାରି କରିଛି । ଟଙ୍କା ଫେରାଇବାକୁ ଆମେ ଚାଷୀଙ୍କୁ ବୁଝାଉଛୁ ବୋଲି ଜିଲ୍ଲା କୃଷି ଅଧିକାରୀ ରବି ନାରାୟଣ ମହାପାତ୍ର କହିଛନ୍ତି ।
